Συντεταγμένες: 48°51′33″N 2°22′13″E﻿ / ﻿48.85925°N 2.37025°E﻿ / 48.85925; 2.37025

Στις 7 Ιανουαρίου 2015 ολιγομελής ομάδα ενόπλων επιτέθηκε στα γραφεία του σατιρικού περιοδικού *Charlie Hebdo* στο Παρίσι της Γαλλίας. Ο απολογισμός της επίθεσης ήταν 12 νεκροί (ανάμεσά τους δύο νεκροί αστυνομικοί) και επτά τραυματίες. Την επίθεση ακολούθησε ενεργοποίηση του αντιτρομοκρατικού σχεδίου *Plan Vigipirate*. Οι δράστες πραγματοποίησαν την επίθεση ανοίγοντας πυρ και κραυγάζοντας τη φράση "Αλλάχ Ακμπάρ", δηλαδή *ο Θεός είναι μεγάλος*, στο όνομα του προφήτη του Ισλάμ.

Μεταξύ των νεκρών είναι οι σκιτσογράφοι Charb, Cabu, Tignous, και Wolinski, καθώς και ο οικονομολόγος Μπερνάρ Μαρίς. Η επίθεση είναι η πλέον πολύνεκρη στη Γαλλία μετά από αυτή στο τραίνο της γραμμής Στρασμπούρ-Παρίσι στις 18 Ιουνίου 1961 με 28 νεκρούς κατά τη διάρκεια του Πολέμου της Αλγερίας.

Ο πρόεδρος της Γαλλίας Φρανσουά Ολάντ χαρακτήρισε την επίθεση τρομοκρατική και πράξη ακραίας βαρβαρότητας. Από την πλευρά του το Ισλαμικό Κράτος χαρακτήρισε τους δύο τρομοκράτες ήρωες.

Πλαίσιο
-------

Το 2006, το εβδομαδιαίας κυκλοφορίας περιοδικό είχε προκαλέσει αντιδράσεις δημοσιεύοντας σατιρικά σκίτσα του Μωάμεθ τα οποία είχαν ήδη, προηγουμένως, δημοσιευτεί από τη δανική εφημερίδα *Jyllands-Posten*. Το 2011, μετά από την κυκλοφορία ειδικού τεύχους με τον τίτλο *Charia Hebdo* το οποίο ασκούσε κριτική στην εκλογική νίκη του ισλαμιστικού κόμματος Εναντά στη Τυνησία, το σατιρικό περιοδικό αποτέλεσε αντικείμενο απειλών και επιθέσεων, ανάμεσά τους ένας εμπρησμός ο οποίος πραγματοποιήθηκε με τη ρίψη μιας βόμβας Μολότοφ. Στη συνέχεια, τα γραφεία του περιοδικού τέθηκαν υπό τακτική αστυνομική περιφρούρηση. Τον Ιανουάριο του 2013, το περιοδικό δημοσίευσε ένα ειδικό τεύχος αποτελούμενο από δύο τμήματα, το *La Vie de Mahomet* (*Η Ζωή του Μωάμεθ*), στο οποίο ο Charb διηγούνταν με σκίτσα τη ζωή προφήτη του Ισλάμ.

Το 2013, η Αλ-Κάιντα στην Αραβική Χερσόνησο (AQAP) εξέδωσε στο διαδικτυακό περιοδικό της, *Inspire*, μία λίστα έντεκα Δυτικών προσωπικοτήτων οι οποίες "καταζητούνταν ζωντανές ή νεκρές για εγκλήματα κατά του Ισλάμ", μεταξύ των οποίων βρισκόταν και ο Charb.

Το πρωινό της επίθεσης, το τεύχος n°1177 εκδόθηκε με πρωτοσέλιδο, ένα σκίτσο του Μισέλ Ουελμπέκ το οποίο είχε σχεδιάσει ο Luz. Στο εσωτερικό του, βρισκόταν ένα από τα τελευταία σκίτσα που είχε σχεδιάσει ο Charb, το οποίο έφερε ως τίτλο « *Toujours pas d'attentats en France* » (*Ακόμη να υπάρξει τρομοκρατική επίθεση στη Γαλλία*), δείχνοντας έναν τζιχαντιστή να λέει: «*Attendez! On a jusqu'à la fin janvier pour présenter ses vœux...*» (*Περιμένετε, έχουμε καιρό μέχρι τα τέλη Ιανουαρίου για να εκφράσουμε τις ευχές μας*).

Επίθεση
-------

Πριν από την επίθεση, οι δύο ένοπλοι κουκουλοφόροι εισέβαλαν στον αριθμό 6, της οδού Νικολά Απέρ, τη διεύθυνση των αρχείων του *Charlie Hebdo*. Οι ένοπλοι φώναξαν, "Εδώ είναι το *Charlie* Hebdo;», και αφού κατάλαβαν το λάθος τους έφυγαν για τα κεντρικά γραφεία του περιοδικού στο νούμερο 10, της οδού Νικολά Απέρ.  Εκεί, συνάντησαν την σκιτσογράφο Κορίν "Κοκό" Ρεΐ. Ανέφερε ότι οι άνδρες μιλούσαν άπταιστα γαλλικά και με απειλές την αναγκάσαν να πληκτρολογήσει τον κωδικό πρόσβασης για την πόρτα.

Οι άνδρες γέμισαν το λόμπι με πυροβολισμούς κατά την είσοδό τους. Το πρώτο θύμα ήταν ο εργαζόμενος συντήρησης Frédéric Boisseau, ο οποίος σκοτώθηκε ενώ καθόταν στην υποδοχή. Οι ένοπλοι ανάγκασαν την Ρεΐ με την απειλή όπλου να τους οδηγήσει σε ένα γραφείο του δευτέρου ορόφου, όπου 15 μέλη του προσωπικού είχαν συντακτική συνέλευση, την πρώτη ετήσια συνέντευξη Τύπου του *Charlie Hebdo*. Η δημοσιογράφος Laurent Léger είπε ότι είχαν διακοπεί από ό, τι νόμιζαν ότι ήταν ο ήχος ενός πυροτεχνήματος από το λόμπι και ότι σκέφτηκαν πως ήταν ένα αστείο. Η ατμόσφαιρα ήταν ακόμα χαρούμενη.»

Οι ένοπλοι εισέβαλαν στην αίθουσα συσκέψεων και φώναξαν το όνομά του Σαρμπ για να τον σημαδεύψουν πριν ανοίξουν πυρ. Οι πυροβολισμοί διήρκεσαν πέντε έως δέκα λεπτά. Οι ένοπλοι σκόπευαν στα κεφάλια των δημοσιογράφων και τους σκότωσαν υπό μορφή εκτέλεσης.  Κατά τη διάρκεια των πυροβολισμών, η Ρεΐ επέζησε χωρίς να τραυματισθεί κρυμμένη κάτω από ένα γραφείο, από όπου παρακολούθησε τις δολοφονίες των Wolinski και Cabu. Ο Léger επίσης επέζησε κρυβόμμενος κάτω από ένα γραφείο, καθώς όταν μπήκαν μέσα οι ένοπλοι.  Άλλοι μάρτυρες ανέφεραν ότι οι ένοπλοι αυτοπροσδιορίστηκαν λέγοντας ότι ανήκουν στην Αλ Κάιντα στην Υεμένη.

Η ψυχαναλύτρια Έλσα Καγιάτ, η οποία έγραφε μια στήλη στην *Charlie Hebdo*, σκοτώθηκε.  Η αστυνομική ρεπόρτερ Sigolène Vinson επέζησε· ένας από τους σκοπευτές την στόχευσε, αλλά την παράτησε λέγοντας, «δεν σε σκοτώνω, επειδή είσαι γυναίκα», και λέγοντάς της να διαβάσει το Κοράνι. Είπε ότι την άφησε φωνάζοντας, *«Αλλάχ Ακμπάρ! Αλλάχ Ακμπάρ!*»

Παραπομπές
----------

1. ↑  «« Charlie Hebdo » visé par une attaque terroriste, la rédaction décimée». Le Monde. 7 Ιανουαρίου 2015.
2. ↑  «Plan Vigipirate» (στα Γαλλικά).
3. ↑  «Les deux hommes criaient «Allah akbar» en tirant». L'essentiel. 7 Ιανουαρίου 2015.
4. ↑  lefigaro.fr. «Charlie Hebdo : les dessinateurs Cabu, Charb, Tignous et Wolinski sont morts». Le Figaro. Ανακτήθηκε στις 7 Ιανουαρίου 2015.
5. ↑  Le Monde. «Les dessinateurs Charb, Cabu, Wolinski et Tignous sont morts dans l'attaque de #CharlieHebdo (source judiciaire)». Twitter. Ανακτήθηκε στις 7 Ιανουαρίου 2015.
6. ↑  Οργανωμένη από την OAS, ενώ είχε ως απολογισμό 28 νεκρούς στη διάρκεια του Πολέμου της Αλγερίας «Attaque contre Charlie Hebdo : ce que l'on sait». France Info. 7 Ιανουαρίου 2015.
7. ↑  «Γαλλία: Για τρομοκρατική επίθεση μιλά ο Φρανσουά Ολάντ». euronews. 7 Ιανουαρίου 2015. .
8. ↑  «Το Ισλαμικό Κράτος ανακήρυξε ήρωες τους μακελάρηδες της Charlie Hebdo». tribune.gr. .
9. ↑  «« Charlie Hebdo », un journal régulièrement menacé». *Le Monde*. 7 Ιανουαρίου 2015.
10. ↑  "Charlie Hebdo" s'apprête à publier une BD sur la vie de Mahomet, *Le Monde*, 31 Δεκεμβρίου 2012
11. ↑  Slate : *Al-Qaida publie la liste de ses pires ennemis, incluant Charb et Salman Rushdie*
12. ↑  Francetvinfo : *Le dessinateur français Charb "recherché" par Al-Qaïda*
13. ↑  "Charlie Hebdo" : Houellebecq et djihadistes au sommaire du dernier numéro sur *Le Point*, 7 Ιανουαρίου 2015
14. ↑  «Attentat contre Charlie Hebdo : le dernier dessin terriblement prémonitoire de Charb». Metronews. 7 Ιανουαρίου 2015.
15. ↑  «Charlie Hebdo shooting: 12 people killed, 11 injured, in attack on Paris offices of satirical newspaper». ABC News. 7 Ιανουαρίου 2015. Ανακτήθηκε στις 7 Ιανουαρίου 2015.
16. ↑  «Charlie Hebdo: Le témoignage de la dessinatrice Coco» (στα French). *L'Humanité*. 7 January 2015. .
17. ↑  «'Vignettes: More about the 17 killed in French terror attacks». CNN.. Ανακτήθηκε στις 11 January 2015.
18. ↑  «Charlie Hebdo shootings: 'It's carnage, a bloodbath. Everyone is dead'». *The Guardian*. 7 Ιανουαρίου 2015. Ανακτήθηκε στις 7 Ιανουαρίου 2015.
19. ↑  Alexander, Harriet (9 January 2015). «Inside Charlie Hebdo attack: 'We all thought it was a joke'». *The Daily Telegraph* (London).. Ανακτήθηκε στις 12 January 2015.
20. ↑  «Paris shooting: Manhunt after gunmen attack office of Charlie Hebdo, French satirical magazine». *CBS News*. 7 January 2015. .
21. ↑  «Gunmen in Charlie Hebdo Attack Identified». ABC News. Ανακτήθηκε στις 8 Ιανουαρίου 2015.
22. ↑  «'I hid under a desk': How the Charlie Hebdo attack unfolded». *The Globe and Mail* (Toronto). 9 January 2015.. Ανακτήθηκε στις 12 January 2015.
23. ↑  «Journalist Sigolene Vinson says she was spared by gunmen because of her gender». news.com.au. 10 January 2015. Αρχειοθετήθηκε από το πρωτότυπο στις 2015-09-18.. Ανακτήθηκε στις 12 January 2015.
24. ↑  Watt, Holly (7 January 2015). «Terrorists shouted they were from Al Qaeda in the Yemen before Charlie Hebdo attack». *The Daily Telegraph* (London). Αρχειοθετήθηκε από το πρωτότυπο στις 2015-01-07.. Ανακτήθηκε στις 7 January 2015.
25. ↑  «Sole Woman Killed in Charlie Hebdo Massacre Targeted Because 'She Was Jewish', Cousin Says». *Algemeiner*.. Ανακτήθηκε στις 11 January 2015.
26. ↑  «The Globe in Paris: Police identify three suspects». *The Globe and Mail* (Toronto). Αρχειοθετήθηκε από το πρωτότυπο στις 2015-01-10.. Ανακτήθηκε στις 9 January 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τρομοκρατική επίθεση στα γραφεία του Charlie Hebdo** |

* TVXS - TV Χωρίς Σύνορα, Νόαμ Τσόμσκι, Το έγκλημα στη Charlie Hebdo, θυμίζει Βελιγράδι